Талғат Сәбитұлы Мұхтаров

Талғат Сәбитұлы Мұхтаров (5 наурыз 1966, Теміртау, Қарағанды облысы, Қазақ КСР) — Қазақстан Республикасы Қарулы Күштері жоғары қолбасшылығының өкілі, генерал-лейтенант, Қазақстан Республикасы Мемлекеттік күзет қызметі бастығының орынбасары (2020-2021), Қазақстан Республикасы Қорғаныс министрінің орынбасары (2014-2015).

 Өмірбаяны 
1966 жылы 5 наурызда Қарағанды облысы Теміртау қаласында дүниеге келген.

1985 жылдың сәуірінен 1987 жылдың мамырына дейін Кеңес Әскері қатарында шұғыл әскери қызметін атқарды.

1990 жылы Қарағанды мемлекеттік университетін «құқықтану» мамандығы бойынша бітірген.

1992 жылдың қыркүйегінен 1994 жылдың қарашасына дейін Қазақстан Республикасы Бас прокуратурасының әскери прокуратурасында қызмет етті.

1994 жылдың желтоқсанынан 1996 жылдың тамызына дейін «Сана» (Қарағанды қ.) фирмасында заңгер болып жұмыс істеді.

1996 жылдың тамызынан 1997 жылдың желтоқсанына дейін Қазақстан Республикасы Мемлекеттік тергеу комитетінің органдарында қызмет етті.

1997 жылдың желтоқсанынан 2011 жылдың қыркүйегіне дейін Қазақстан Республикасы Ұлттық қауіпсіздік комитеті органдарында тергеуші, басқарма басшысының орынбасары, басқарма басшысы, департамент басшысының орынбасары қызметтерін атқарды.

2011 жылдың қыркүйегінде Қазақстан Республикасы Қорғаныс министрлігіне іссапарға жіберіліп, Қазақстан Республикасы Қорғаныс министрлігі Кадр жұмысы басқармасының басшысы лауазымына тағайындалды.

2014 жылдың 9 сәуірінде Қазақстан Республикасы Президентінің Өкімімен Қазақстан Республикасы Қорғаныс министрінің орынбасары қызметіне тағайындалды.

Қазақстан Республикасы Президентінің 2015 жылғы 29 желтоқсандағы «Қазақстан Республикасы мемлекеттік қызметшілерінің әдептілік нормалары мен мінез-құлық қағидаларын одан әрі жетілдіру жөніндегі шаралар туралы» № 153 Жарлығын орындау мақсатында Қазақстан Республикасының Қорғаныс Министрлігінің әдеп жөніндегі уәкілі болып тағайындалды.

Қазақстан Республикасы Президентінің 2017 жылғы 6 мамырдағы №472 Жарлығымен генерал-лейтенант әскери атағы берілді.

2019 жылдың 22 сәуірінен 2020 жылдың 16 қаңтарына дейін — Қазақстан Республикасы Қауіпсіздік Кеңесінің Әскери қауіпсіздік және қорғаныс бөлімінің меңгерушісі болды.

2020 жылдың 16 қаңтарында Қазақстан Республикасы Мемлекеттік күзет қызметі басшысының орынбасары болып тағайындалды.

2021 жылдың 27 шілдесінде Мемлекет басшысының өкімімен Талғат Мұхтаров басқа жұмысқа ауысуына байланысты Мемлекеттік күзет қызметі басшысының орынбасары қызметінен босатылды.

Үйленген, 7 баласы бар.

 Марапаттары 
 I дәрежелі «Даңқ» ордені (2021)
 II дәрежелі «Даңқ» ордені
 «Жауынгерлік ерлігi үшін» медалі (5 мамыр 2004 жылы)
 ҰҚК құрметті қызметкері
 ҚР Әскери ғылымдар академиясының құрметті мүшесі (2014)
 Офицерлік көпсайыс бойынша спорт шебері

 Сілтеме 
 Параграф 

 Дереккөздер 

Санат:Қазақстан генерал-лейтенанттары
Санат:Бөкетов атындағы Қарағанды мемлекеттік университеті түлектері